Linda Jónsdóttir

Jórunn Linda Jónsdóttir (10 mars 1956 - 13. desember 2019) var íslenskur körfuknattleikskona. Árið 1982 varð hún fyrsta konan til að vera valin Körfuknattleiksmaður ársins á Íslandi. Hún lék allan sinn félagsliðaferil á Íslandi með KR en með félaginu vann hún níu Íslandsmeistaratitla og sex bikarmeistaratitla. Árið 2001 var Linda valin í lið 20. aldarinnar af Körfuknattleikssambandi Íslands.

 Leikferill 

 Félagsliðaferill 
Linda hóf meistaraflokksferil sinn með KR árið 1972. Fjórum árum seinna, árið 1976, vann hún fyrsta stóra titilinn sinn þegar KR varð Bikarmeistari. Árið 1982 endaði hún í öðru sæti í vali á leikmanni ársins í efstu deild sem og í stigaskori, á eftir Emilíu Sigurðardóttir. Í desember það ár var hún kjörin körfuknattleiksmaður ársins, fyrst Íslenskra kvenna. Árið 1983 var Linda valin leikmaður ársins í efstu deild, eftir að hafa hjálpað KR að vinna fimmta Íslandsmeistaratitilinn í röð, ásamt því að vera stigakóngur deildarinnar með 344 stig.

Eftir að hafa spilað í Svíþjóð veturinn 1983-1984,  sneri Linda aftur til KR fyrir 1984-1985 tímabilið og hjálpaði liðinu að vinna Íslandsmeistaratitilinn þá um vorið. Árið 1986 vann hún öll helstu einstaklingsverðlaun sem veitt voru á tímabilinu þar sem hún var valin leikmaður ársins ásamt því að leiða deildina í stigum og vítanýtingu. Undir forustu hennar vann KR bæði Íslandsmeistaratitilinn og Bikarkeppnina það árið. Í Bikarúrslitunum, þar sem KR mætti ÍS, skoraði Linda fleiri stig en allt lið andstæðinganna eða skoraði 33 stig í 47-28 sigri KR. Hún hélt yfirburðum sínum áfram tímabilið eftir og vann öll helstu einstaklingsverðlaunin ásamt því að verða Íslands- og bikarmeistari.

Veturinn 1987–1988 season kom Linda einungis við sögu í þremur leikjum þar sem hún skoraði 15,0 stig að meðaltali. Án hennar endaði KR langneðst í deildinni með einungis 3 sigra í 18 leikjum. Linda mætti af krafti aftur tímabilið eftir, lék alla 18 leiki KR og leiddi deildina enn og aftur í stigaskorun.

 Landsliðsferill 
Linda var valin í fyrsta íslenska landsliðið árið 1973 en endaði á að leika ekki með liðinu. Árið 1989 var hún aftur valin í landsliðið og lék hún fyrir Íslands hönd á Smáþjóðaleikunum sem fram fóru á Kýpur og hjálpaði Íslandi að vinna sér inn silfurverðlaunin.

 Tilvísanir 

Flokkur:Fólk fætt árið 1956
Flokkur:Fólk dáið árið 2019
Flokkur:Íslenskir körfuknattleiksmenn
Flokkur:Leikmenn Úrvalsdeildar kvenna í körfuknattleik